erhwenkuo/poetry-chinese-zhtw huggingface dataset:
遊化感寺
作者：王維（唐）

翡翠香煙合，琉璃寶地平。龍宮連棟宇，虎穴傍簷楹。穀靜唯松響，山深無鳥聲。瓊峰當戶拆，金澗透林明。郢路雲端迥，秦川雨外晴。雁王銜果獻，鹿女踏花行。抖擻辭貧裡，歸依宿化城。繞籬生野蕨，空館發山櫻。香飯青菰米，嘉蔬綠筍莖。誓陪清梵末，端坐學無生。
遊悟真寺
作者：王維（唐）

聞道黃金地，仍開白玉田。擲山移巨石，咒嶺出飛泉。猛虎同三徑，愁猿學四禪。買香然綠桂，乞火踏紅蓮。草色搖霞上，松聲泛月邊。山河窮百二，世界接三千。梵宇聊憑視，王城遂渺然。灞陵才出樹，渭水欲連天。遠縣分諸郭，孤村起白煙。望雲思聖主，披霧隱群賢。薄宦慚屍素，終身擬尚玄。誰知草菴客，曾和柏梁篇。
與蘇盧二員外期遊方丈寺而蘇不至，因有是作
作者：王維（唐）

共仰頭陀行，能忘世諦情。回看雙鳳闕，相去一牛鳴。法向空林說，心隨寶地平。手巾花氎淨，香帔稻畦成。聞道邀同舍，相期宿化城。安知不來往，翻得似無生。
曉行巴峽
作者：王維（唐）

際曉投巴峽，餘春憶帝京。晴江一女浣，朝日眾雞鳴。水國舟中市，山橋樹杪行。登高萬井出，眺迥二流明。人作殊方語，鶯為故國聲。賴多山水趣，稍解別離情。
清如玉壺冰
作者：王維（唐）

玉壺何用好，偏許素冰居。未共銷丹日，還同照綺疏。抱明中不隱，含淨外疑虛。氣似庭霜積，光言砌月餘。曉淩飛鵲鏡，宵映聚螢書。若向夫君比，清心尚不如。
賦得秋日懸清光
作者：王維（唐）

寥廓涼天靜，晶明白日秋。圓光含永珍，碎影入閑流。迥與青冥合，遙同江甸浮。晝陰殊眾木，斜影下危樓。宋玉登高怨，張衡望遠愁。餘輝如可託，雲路豈悠悠。
東溪玩月
作者：王維（唐）

月從斷山口，遙吐柴門端。萬木分空霽，流陰中夜攢。光連虛象白，氣與風露寒。穀靜秋泉響，巖深青靄殘。清燈入幽夢，破影抱空巒。恍惚琴窗裡，松溪曉思難。
田家
作者：王維（唐）

舊穀行將盡，良苗未可希。老年方愛粥，卒歲且無衣。雀乳青苔井，雞鳴白板扉。柴車駕羸牸，草屩牧豪豨。夕雨紅榴拆，新秋綠芋肥。餉田桑下憩，旁舍草中歸。住處名愚谷，何煩問是非。
沈十四拾遺新竹生讀經處同諸公之作
作者：王維（唐）

閒居日清靜，修竹自檀欒。嫩節留餘籜，新業出舊闌。細枝風響亂，疏影月光寒。樂府裁龍笛，漁家伐釣竿。何如道門裡，青翠拂仙壇。
雜詩
作者：王維（唐）

朝因折楊柳，相見洛陽隅。楚國無如妾，秦家自有夫。對人傳玉腕，映燭解羅襦。人見東方騎，皆言夫婿殊。持謝金吾子，煩君提玉壺。
哭褚司馬
作者：王維（唐）

妄識皆心累，浮生定死媒。誰言老龍吉，未免伯牛災。故有求仙藥，仍餘遁俗杯。山川秋樹苦，窗戶夜泉哀。尚憶青騾去，甯知白馬來。漢臣修史記，莫蔽褚生才。
過沈居士山居哭之
作者：王維（唐）

楊朱來此哭，桑扈返於真。獨自成千古，依然舊四鄰。閑簷喧鳥鵲，故榻滿埃塵。曙月孤鶯囀，空山五柳春。野花愁對客，泉水咽迎人。善卷明時隱，黔婁在日貧。逝川嗟爾命，丘井歎吾身。前後徒言隔，相悲詎幾晨。
哭祖六自虛
作者：王維（唐）

否極嘗聞泰，嗟君獨不然。憫兇才稚齒，羸疾主中年。餘力文章秀，生知禮樂全。翰留天帳覽，詞入帝宮傳。國訝終軍少，人知賈誼賢。公卿盡虛左，朋識共推先。不恨依窮轍，終期濟巨川。才雄望羔雁，壽促背貂蟬。福善聞前錄，殲良昧上玄。何辜鎩鸞翮，底事碎龍泉。鵩起長沙賦，麟終曲阜編。域中君道廣，海內我情偏。乍失疑猶見，沉思悟絕緣。生前不忍別，死後向誰宣。為此情難盡，彌令憶更纏。本家清渭曲，歸葬舊塋邊。永去長安道，徒聞京兆阡。旌車出郊甸，鄉國隱雲天。定作無期別，寧同舊日旋。候門家屬苦，行路國人憐。送客哀難進，征途泥複前。贈言為輓曲，奠席是離筵。念昔同攜手，風期不暫捐。南山俱隱逸，東洛類神仙。未省音容間，那堪生死遷。花時金穀飲，月夜竹林眠。滿地傳都賦，傾朝看藥船。群公鹹屬目，微物敢齊肩。謬合同人旨，而將玉樹連。不期先掛劍，長恐後施鞭。為善吾無矣，知音子絕焉。琴聲縱不沒，終亦繼悲弦。
讀襄陽耆舊傳，因作詩五百言寄皮襲美
作者：陸龜蒙（唐）

漢皋古來雄，山水天下秀。高當軫翼分，化作英髦囿。暴秦之前人，灰滅不可究。自從宋生賢，特立冠耆舊。離騷既日月，九辯即列宿。卓哉悲秋辭，合在風雅右。龐公樂幽隱，闢聘無所就。只愛鹿門泉，泠泠倚巖漱。孔明臥龍者，潛伏躬耕耨。忽遭玄德雲，遂起鱗角鬥。三胡節皆峻，二習名亦茂。其餘文武家，相望如斥堠。緬思齊梁降，寂寞寡清胄。凝融為漪瀾，複結作瑩琇。不知粹和氣，有得方大受。將生皮夫子，上帝可其奏。並包數公才，用以殿厥後。嘗聞兒童歲，嬉戲陳俎豆。積漸開詞源，一派分萬溜。先崇丘旦室，大懼隳結構。次補荀孟垣，所貴亡罅漏。仰瞻三皇道，蟣蝨在宇宙。卻視五霸圖，股掌弄孩幼。或能醢髖髀，或與翼雛鷇。或喜掉直舌，或樂斬邪脰。或耨鉏翳薈，或整理錯謬。或如百千騎，合遝原野狩。又如曉江平，風死波不皺。幽埋力須掘，遺落貲必購。乃於文學中，十倍猗頓富。囊乏向鹹鎬，馬重遲步驟。專場射策時，縛虎當羿彀。歸來把通籍，且作高堂壽。未足逞戈矛，誰雲被文繡。從知偶東下，帆影拂吳岫。物象悉摧藏，精靈畏雕鏤。伊餘抱沈疾，憔悴守圭竇。方推洪範疇，更念大玄首。陳詩採風俗，學古窮篆籀。朝朝貰薪米，往往逢責詬。既被鄰裡輕，亦為妻子陋。持冠適甌越，敢怨不得售。窘若曬沙魚，悲如哭霜狖。唯君枉車轍，以逐海上臭。披襟兩相對，半夜忽白晝。執熱濯清風，忘憂飲醇酎。驅為文翰侶，駑皂參驥廄。有時諧宮商，自喜真邂逅。道孤情易苦，語直詩還瘦。藻匠如見酬，終身致懷袖。
襲美先輩以龜蒙所獻五百言，既蒙見和復示榮唱至於千字，提獎之重，蔑有稱實，再抒鄙懷用伸酬謝
作者：陸龜蒙（唐）

洪範分九疇，轉成天下規。河圖孕八卦，煥作玄中奇。先開否臧源，次築經緯基。粵若魯聖出，正當周德衰。越疆必載質，曆國將扶危。諸侯恣崛強，王室方陵遲。歌鳳時不偶，獲麟心益悲。始嗟吾道窮，竟使空言垂。首贊五十易，又刪三百詩。遂令篇籍光，可並日月姿。向非筆削功，未必無瑕疵。迨至夫子沒，微言散如枝。所宗既不同，所得亦異宜。名法在深刻，虛玄至希夷。自從戰伐來，一派縱橫馳。寒穀生豔木，沸潭結流澌。驚奔失壯士，好惡隨纖兒。嬴氏並六合，勢尊丞相斯。加於挾書律，盡取坑焚之。南勒會稽頌，北恢胡亥阺。猶懷遍巡狩，不暇親維持。及漢文景後，鴻生方dr摫。簸揚堯舜風，反作三代吹。飄颻四百載，左右為藩籬。鄴下曹父子，獵賢甚熊羆。發論若霞駁，裁詩如錦摛。徐王應劉輩，頭角鹹相衰。或有妙絕賞，或為獨步推。或許潤色美，或嫌詆訶痴。倏以中利病，且非混醇醨。雅當乎魏文，麗矣哉陳思。不肯少選妄，恐貽後世嗤。吾祖仗才力，革車蒙虎皮。手持一白旄，直向文場麾。輕若脫鉗釱，豁如抽扊扅。精鋼不足利，騕褭何勞追。大可罩山嶽，微堪析毫釐。十體免負贅，百家鹹起痿。爭入鬼神奧，不容天地私。一篇邁華藻，萬古無孑遺。刻鵠尚未已，雕龍奮而為。劉生吐英辯，上下窮高卑。下臻宋與齊，上指軒從羲。豈但標八索，殆將包兩儀。人謠洞野老，騷怨明湘累。立本以致詰，驅宏來抵隵。清如朔雪嚴，緩若春煙羸。或欲開戶牖，或將飾纓緌。雖非倚天劍，亦是囊中錐。皆由內史意，致得東莞詞。梁元盡索虜，後主終亡隋。哀音但浮脆，豈望分雄雌。吾唐揖讓初，陛列森咎夔。作頌媲吉甫，直言過祖伊。明皇踐中日，墨客肩參差。嶽淨秀擢削，海寒光陸離。皆能取穴鳳，盡擬乘雲螭。邇來二十祀，俊造相追隨。餘生落其下，亦值文明時。少小不好弄，逡巡奉弓箕。雖然苦貧賤，未省親嚅㖇。秋倚抱風桂，曉烹承露葵。窮年只敗袍，積日無晨炊。遠訪賣藥客，閑尋捕魚師。歸來蠹編上，得以含情窺。抗韻吟比雅，覃思念棿摛。因知昭明前，剖石呈清琪。又嗟昭明後，敗葉埋芳蕤。縱有月旦評，未能天下知。徒為強貔豹，不免參狐狸。誰蹇行地足，誰抽刺天鬐。誰作河畔草，誰為洞中芝。誰若靈囿鹿，誰猶清廟犧。誰輕如鴻毛，誰密如凝脂。誰比蜀嚴靜，誰方巴賨貲。誰能釣抃鼇，誰能灼神龜。誰背如水火，誰同若塤篪。誰可作梁棟，誰敢驅穀蠡。用此常不快，無人動交鈹。空消病裡骨，枉白愁中髭。鹿門先生才，大小無不怡。就彼六籍內，說詩直解頤。顧我迷未遠，開懷潰其疑。初開鑿本源，漸乃疏旁支。邃古派氾濫，皇朝光赫曦。揣摩是非際，一一如襟期。李杜氣不易，孟陳節難移。信知君子言，可並神明蓍。枯腐尚求律，膏肓猶謁醫。況將太牢味，見啖逋懸饑。今來置家地，正枕吳江湄。餌薄鉤不曲，跫然守空坻。嘿坐無影響，唯君款茅茨。抽書亂簽帙，酌茗煩甌dy。或伴補缺砌，或偕詣荒祠。孤筇倚煙蔓，細木橫風漪。觸雨妨扉屨，臨流泥江蘺。既狎野人調，甘為豪士訾。不敢負建鼓，唯憂掉降旗。希君念餘勇，挽袖登文陴。
奉酬襲美先輩吳中苦雨一百韻
作者：陸龜蒙（唐）

微生參最靈，天與意緒拙。人皆機巧求，百徑無一達。家為唐臣來，奕世唯稷卨。只垂青白風，凜凜自貽厥。猶殘賜書在，編簡苦斷絕。其間忠孝字，萬古光不滅。孱孫誠瞢昧，有志常搰搰。敢雲嗣良弓，但欲終守節。喧嘩不入耳，讒佞不掛舌。仰詠堯舜言，俯遵周孔轍。所貪既仁義，豈暇理生活。縱有舊田園，拋來亦蕪沒。因之成否塞，十載真契闊。凍骭一襜褕，饑腸少糠籺。甘心付天壤，委分任迴斡。笠澤臥孤雲，桐江釣明月。盈筐盛芡芰，滿釜煮鱸鱖。酒幟風外俯，茶槍露中擷。歌謠非大雅，捃摭為小說。上可補燻莖，傍堪跐芽櫱。方當賣罾罩，盡以易紙劄。蹤跡尚吳門，夢魂先魏闕。尋聞天子詔，赫怒誅叛卒。宵旰憫烝黎，謨明問征伐。王師雖繼下，賊壘未即拔。此時淮海波，半是生人血。霜戈驅少壯，敗屋棄羸耋。踐蹋比塵埃，焚燒同稿秸。吾皇自神聖，執事皆間傑。射策亦何為，春卿遂聊輟。伊餘將貢技，未有恥可刷。卻問漁樵津，重耕煙雨墢。諸侯急兵食，冗剩方翦截。不可抱詞章，巡門事幹謁。歸來闔蓬楗，壁立空豎褐。暖手抱孤煙，披書向殘雪。幽憂和憤懣，忽愁自驚蹶。文兮乏寸毫，武也無尺鐵。平生所韜蓄，到死不開豁。念此令人悲，翕然生內熱。加之被皸瘃，況複久藜糲。既為霜露侵，一臥增百疾。筋骸將束縛，腠理如棰撻。初謂抵狂貙，又如當毒蠍。江南多事鬼，巫覡連甌粵。可口是妖訛，恣情專賞罰。良醫只備位，藥肆或虛設。而我正萎痿，安能致訶咄。椒蘭任芳苾，精粣從羅列。醆斝既屢傾，錢刀亦隨爇。兼之瀆財賄，不止行盜竊。天地如有知，微妖豈逃殺。其時心力憤，益使氣息輟。永夜更呻吟，空床但皮骨。君來贊賢牧，野鶴聊簪笏。謂我同光塵，心中有溟渤。輪蹄相壓至，問遺無虛月。首到春鴻蒙，猶殘病根茇。看花雖眼暈，見酒忘肺渴。隱幾還自怡，蓬盧亦爭喝。抽毫更唱和，劍戟相磨戛。何大不包羅，何微不挑刮。今來值霖雨，晝夜無暫歇。雜若碎淵淪，高如破轇轕。何勞鼉吼岸，詎要鸛鳴垤。只意江海翻，更愁山嶽裂。初驚蚩尤陣，虎豹爭搏齧。又疑伍胥濤，蛟蜃相蹙拶。千家蒙瀑練，忽似好披拂。萬瓦垂玉繩，如堪取縈結。況餘居低下，本是蛙蚓窟。邇來增號呼，得以恣唐突。先誇屋舍好，又恃頭角凸。厚地雖直方，身能遍穿穴。常參莊辯裡，亦造揚玄末。偃仰縱無機，形容且相忽。低頭增歎詫，到口複嗢咽。沮洳漬琴書，莓苔染巾襪。解衣換倉粟，秕稗猶未脫。饑鳥屢窺臨，泥僮苦舂bN。或聞秋稼穡，大半沈澎汃。耕父蠹齊民，農夫思旱魃。吾觀天之意，未必洪水割。且要虐飛龍，又圖滋跛鱉。三吳明太守，左右皆儒哲。有力即扶危，懷仁過救暍。鹿門皮夫子，氣調真俊逸。截海上雲鷹，橫空下霜鶻。文壇如命將，可以持玉鉞。不獨扆羲軒，便當城老佛。顧餘為山者，所得才簣撮。譬如飾箭材，尚欠鏃與筈。閑將歈兒唱，強倚帝子瑟。幸得遠瀟湘，不然嗤賈屈。開緘窺寶肆，璣貝光比櫛。朗詠沖樂懸，陶匏響鏗擖。古來愁霖賦，不是不清越。非君頓挫才，沴氣難摧折。馳情扣虛寂，力盡無所掇。不足謝徽音，只令凋鬢髮。
奉酬襲美先輩初夏見寄次韻
作者：陸龜蒙（唐）

積雨晦皋圃，門前煙水準。蘋蘅增遙吹，枕蓆分餘清。村旆詫酒美，賒來滿鋞程。未必減宣子，何羨謝公榮。借宅去人遠，敗牆連古城。愁鴟佔枯枿，野鼠趨前楹。昨日雲破損，晚林先覺晴。幽篁倚微照，碧粉含疏莖。蠹簡有遺字，gs琴無泛聲。蠶寒繭尚薄，燕喜雛新成。覽物正搖思，得君初夏行。誠明複散誕，化匠安能爭。海浪刷三島，天風吹六英。洪崖領玉節，坐使虛音生。吾祖傲洛客，因言幾為傖。末裔實漁者，敢懷幹墨卿。唯思釣璜老，遂得持竿情。何須乞鵝炙，豈在斟羊羹。畦蔬與甕醁，便可相攜迎。蟠木幾甚曲，筍皮冠且輕。閒心放羈靮，醉腳從欹傾。一徑有餘遠，一窗有餘明。秦皇苦不達，天下何足並。
奉和襲美二遊詩：徐詩
作者：陸龜蒙（唐）

嘗聞四書曰，經史子集焉。苟非天祿中，此事無由全。自從秦火來，歷代逢迍邅。漢祖入關日，蕭何為政年。盡力取圖籍，遂持天下權。中興熹平時，教化還相宣。立石刻五經，置於太學前。賊卓亂王室，君臣如轉圜。洛陽且煨燼，載籍宜為煙。逮晉武革命，生民才息肩。惠懷亟寡昧，戎羯俄腥羶。已覺天地閉，競為東南遷。日既不暇給，墳索何由專。爾後國脆弱，人多尚虛玄。任學者得謗，清言者為賢。直至沈範輩，始家藏簡編。禦府有不足，仍令就之傳。梁元渚宮日，盡取如蚳蝝。兵威忽破碎，焚爇無遺篇。近者隋後主，搜羅勢駢闐。寶函映玉軸，彩翠明霞鮮。伊唐受命初，載史聲連延。砥柱不我助，驚波湧淪漣。遂令因去書，半在餘浮泉。貞觀購亡逸，蓬瀛漸周旋。炅然東壁光，與月爭流天。偉矣開元中，王道真平平。八萬五千卷，一一皆塗鉛。人間盛傳寫，海內奔窮研。目雲西齋書，有過東皋田。吾聞徐氏子，奕世皆才賢。因知遺孫謀，不在黃金錢。插架幾萬軸，森森若戈鋋。風吹簽牌聲，滿室鏗鏘然。佳哉鹿門子，好問如除t9。倏來參卿處，遂得參卿憐。開懷展櫥簏，唯在性所便。素業已千仞，今為峻雲巔。雄才舊百派，相近浮日川。君抱王佐圖，縱步淩陶甄。他時若報德，誰在參卿先。
奉和襲美二遊詩：任詩
作者：陸龜蒙（唐）

吳之闢疆園，在昔勝概敵。前聞富修竹，後說紛怪石。風煙慘無主，載祀將六百。草色與行人，誰能問遺跡。不知清景在，盡付任君宅。卻是五湖光，偷來傍簷隙。出門向城路，車馬聲躪躒。入門望亭隈，水木氣岑寂。犨牆繞曲岸，勢似行無極。十步一危梁，乍疑當絕壁。池容澹而古，樹意蒼然僻。魚驚尾半紅，鳥下衣全碧。斜來島嶼隱，恍若瀟湘隔。雨靜持殘絲，煙消有餘脈。朅來任公子，擺落名利役。雖將祿代耕，頗愛巾隨策。秋籠支遁鶴，夜榻戴顒客。說史足為師，譚禪差作伯。君多鹿門思，到此情便適。偶蔭桂堪帷，縱吟苔可席。顧餘真任誕，雅遂中心獲。但知醉還醒，豈知玄尚白。甘閑在雞口，不貴封龍額。即此自怡神，何勞謝公屐。
次追和清遠道士詩韻
作者：陸龜蒙（唐）

一代先後賢，聲容劇河漢。況茲邁古士，複曆蒼崖竄。辰經幾十萬，邈與靈壽玩。海嶽尚推移，都鄙固蕪漫。羸僧下高閣，獨鳥沒遠岸。嘯初風雨來，吟餘鐘唄亂。如何煉精魄，萬祀忽欲半。寧為斷臂憂，肯作秋柏散。吾聞酆宮內，日月自昏旦。左右修文郎，縱橫灑篇翰。斯人久冥漠，得不垂慨歎。庶或有神交，相從重興贊。
補沈恭子詩
作者：陸龜蒙（唐）

靈質貫軒昊，遐年越商周。自然失遠裔，安得怨寡儔。我亦小國胤，易名慚見優。雖非放曠懷，雅奉逍遙遊。攜手桂枝下，屬詞山之幽。風雨一以過，林麓颯然秋。落日倚石壁，天寒登古丘。荒泉已無夕，敗葉翳不流。亂翠缺月隱，衰紅清露愁。覽物性未逸，反為情所囚。異才偶絕境，佳藻窮冥搜。虛傾寂寞音，敢作雜佩酬。
江有楓一篇十章
作者：蕭穎士（唐）

江有楓，其葉濛濛。我友自東，於以遊從。山有槭，其葉漠漠。我友徂北，於以休息。想彼槭矣，亦類其楓。矧伊懷人，而忘其東。東可遊矣，會之丘矣。于山於水，於廟於寺，粵東可居，彼吳之墟。有田有庭，有朋有書，我朋在矣，彼陸之子。如松如杞，淑問不已。我友于徵，彼鄭之子。如琇如英，德音孔明。我思震澤，菱芡幕幕。寤寐如覿，我思剡溪。杉筱萋萋，寤寐無迷。有鳥有鳥，粵鷗與鷺。浮湍戲渚，皓然潔素，此懼惟何，懼寘於羅。彼驕者子，讒言孔多。我聞先師，體命委和。公伯之愬，則如予何。悵然山河，惟以嘯歌，其憂也哉。
菊榮一篇五章
作者：蕭穎士（唐）

采采者菊，芬其榮斯。紫英黃萼，照灼丹墀。愷悌君子，采采者菊，於邑之城。舊根新莖，布葉垂英。彼美淑人，采采者菊，於邦之府。陰槐翳柳，邇楹近宇。彼勞者子，采采者菊，於賓之館。既低其枝，又弱其幹。有斐君子，歲方晏矣，霜露殘促。誰其榮斯，有英者菊。豈微春華，
涼雨一章
作者：蕭穎士（唐）

習習涼風，泠泠浮飆。君子樂胥，於其賓僚。有女斯夭，
有竹一篇七章
作者：蕭穎士（唐）

有竹斯竿，於閣之前。君子秉心，惟其貞堅兮。有竿斯竹，於閣之側。君子秉操，惟其正直兮。彼蔚者竹，蕭其森矣。有開者合，宛其深矣。回簷幽砌，如翼如齒。冬之宵，霰雪斯瀌。我有金爐，熹其以歊。夏之日，炎景斯鬱。我有珍簟，淒其以慄。彼紛者務，體其豫矣。有旨者酒，歡其且矣。友僚萃止，跗萼載韡。彼美公之姓兮，那歟應積慶兮，期子惟去之柄兮。
江有歸舟三章
作者：蕭穎士（唐）

江有歸舟，亦亂其流。之子言旋，嘉名孔修。揚於王庭，允焯其休。舟既歸止，人亦榮止。兄矣弟矣，孝斯踐矣。稱觴燕喜，於岵於屺。彼遊惟帆，匪風不揚。有彬伊父，匪學不彰。予其懷而，勉爾無忘。
過河濱，和文學張志尹
作者：蕭穎士（唐）

隆古日以遠，舉世喪其淳。慷慨懷黃虞，化理何由臻。步出城西門，裴回見河濱。當其側陋時，河水清且潾。滄桑一以變，莽然翳荊榛。至化無苦窳，宇宙將陶甄。太息感悲泉，人往跡未湮。瑟瑟寒原暮，冷風吹衣巾。顧我譾劣質，希聖杳無因。且盡登臨意，鬥酒歡相親。
舟中遇陸棣兄西歸數日得廣陵二三子書知遲晚次沙墊西岸作
作者：蕭穎士（唐）

林烏遙岸鳴，早知東方曙。波上風雨歇，舟人叫將去。蒼蒼前洲日，的的回沙鷺。水氣清曉陰，灘聲隱川霧。舊山勞魂想，憶人阻洄溯。信宿千里餘，佳期曷由遇。前程入楚鄉，弭棹問維揚。但見土音異，始知程路長。寥寥晚空靜，漫漫風淮涼。雲景信可美，風潮殊未央。故人江皋上，永日念容光。中路枉尺書，謂餘瓊樹芳。深期結晤語，竟夕恨相望。冀願崇朝霽，吾其一葦航。
重陽日陪元魯山德秀登北城，矚對新霽，因以贈別
作者：蕭穎士（唐）

山縣繞古堞，悠悠快登望。雨餘秋天高，目盡無隱狀。綿連滍川回，杳渺鴉路深。彭澤興不淺，臨風動歸心。賴茲琴堂暇，傲睨傾菊酒。人和歲已登，從政複何有。遠山十裡碧，一道銜長雲。青霞半落日，混合疑晴曛。漸聞驚棲羽，坐歎清夜月。中歡愴有違，行子念明發。僅能泯寵辱，未免傷別離。江湖不可忘，風雨勞相思。明時當盛才，短伎安所設。何日謝百里，從君漢之澨。
留別二三子，得韻字
作者：蕭穎士（唐）

二紀尚雌伏，徒然忝先進。英英爾眾賢，名實鬱雙振。殘春惜將別，清洛行不近。相與愛後時，無令孤逸韻。
仰答韋司業垂訪五首
作者：蕭穎士（唐）

呦呦食蘋鹿，常飲清泠川。但悅豐草美，寧知牢饌鮮。主人有幽意，將以充林泉。羅網倖免傷，蒙君複羈牽。高堂列眾賓，廣座鳴清弦。俯仰轉驚惕，裴回獨憂煎。緬懷雲巖路，欲往無由緣。物各有所好，違之傷自然。神龜在南國，緬邈湘川陰。遊止蓮葉上，歲時嘉樹林。毒蟲且不近，斤斧何由尋。錯落負奇文，熒煌耀丹金。江山萬裡餘，淮海阻且深。獨保貞素質，不為寒暑侵。一逢盛明代，應見通靈心。晉代有儒臣，當年富詞藻。立言寄青史，將以贊王道。遼落緬歲時，辛勤曆江島。且言風波倦，探涉豈為寶。不遇庾徵西，雲誰展懷抱。士貧乏知己，安得成所好。彭陽昔遊說，願謁南郢都。王果尚未達，況從夷節謨。豈知晉叔向，無罪嬰囚拘。臨難俟解紛，獨知祁大夫。舉讎且不棄，何必論親疏。夫子覺者也，其能遺我乎。關西一公子，年貌獨青春。被褐來上京，翳然聲未振。中郎何為者，倒屣驚座賓。詞賦豈不佳，盛名亦相因。為君奏此曲，此曲多苦辛。千載不可誣，孰言今無人。
答鄒象先
作者：蕭穎士（唐）

桂枝常共擢，茅茨冀同薦。一命何阻修，載馳各川縣。壯圖悲歲月，明代恥貧賤。回首無津樑，只令二毛變。
蒙山作
作者：蕭穎士（唐）

東蒙鎮海沂，合遝餘百里。清秋淨氛靄，崖崿隱天起。於役勞往還，息徒暫攀躋。將窮絕跡處，偶得冥心理。雲氣雜虹霓，松聲亂風水。微明綠林際，杳窱丹洞裡。仙鳥時可聞，羽人邈難視。此焉多深邃，賢達昔所止。子尚捐俗紛，季隨躡遐軌。蘊真道彌曠，懷古情未已。白鹿凡幾遊，黃精複奚似。顧予尚牽纏，家業重書史。少學務從師，壯年貴趨仕。方馳桂林譽，未暇桃源美。歲暮期再尋，幽哉羨門子。
早春過七嶺，寄題硤石裴丞廳壁
作者：蕭穎士（唐）

出硤寄趣少，晚行偏憶君。依然向來處，官路溪邊雲。茲路豈不劇，能無俗累紛。槐陰永未合，泉聲細猶聞。彌歎春罷酒，牽卑從此分。登高望城入，斜影半風燻。
送張翬下第歸江東
作者：蕭穎士（唐）

俱飛仍失路，彩服邇清波。地積東南美，朝遺甲乙科。客愁千里別，春色五湖多。明日舊山去，其如相望何。
越江秋曙
作者：蕭穎士（唐）

扁舟東路遠，曉月下江濆。瀲灩信潮上，蒼茫孤嶼分。林聲寒動葉，水氣曙連雲。暾日浪中出，榜歌天際聞。伯鸞常去國，安道惜離群。延首剡溪近，詠言懷數君。
山莊月夜作
作者：蕭穎士（唐）

獻書嗟棄置，疲拙歸田園。且事計然策，將符公冶言。桑榆清暮景，雞犬應遙村。蠶罷裡閭晏，麥秋田野喧。澗聲連枕簟，峰勢入階軒。未奏東山妓，先傾北海尊。隴瓜香早熟，庭果落初繁。更愜野人意，農談朝竟昏。
和李六侍禦文宣王廟釋奠作
作者：劉禹錫（唐）

歎息魯先師，生逢周室卑。有心律天道，無位救陵夷。曆聘不能用，領徒空爾為。儒風正禮樂，旅象入蓍龜。西狩非其應，中都安足施。世衰由我賤，泣下為人悲。遺教光文德，興王葉夢期。土田封後胤，冕服飾虛儀。鐘鼓膠庠薦，牲牢郡邑祠。聞君喟然歎，偏在上丁時。
和竇中丞晚入容江作
作者：劉禹錫（唐）

漢郡三十六，鬱林東南遙。人倫選清臣，天外頒詔條。桂水步秋浪，火山淩霧朝。分圻辨風物，入境聞謳謠。莎岸見長亭，煙林隔麗譙。日落舟益駛，川平旗自飄。珠浦遠明滅，金沙晴動搖。一吟道中作，離思懸層霄。
南海馬大夫見惠著述三通勒成四帙上自邃古達於國朝採其菁華至簡如富欽受嘉貺詩以謝之
作者：劉禹錫（唐）

紅旗閱五兵，絳帳領諸生。味道輕鼎食，退公猶筆耕。青箱傳學遠，金匱納書成。一瞬見前事，九流當抗行。編蒲曾苦思，垂竹愧無名。今日承芳訊，誰言贈袞榮。
和楊侍郎初至郴州紀事書情題郡齋八韻
作者：劉禹錫（唐）

旌節下朝臺，分圭從北迴。城頭鶴立處，驛樹鳳棲來。舊路芳塵在，新恩馹騎催。裡閭風偃草，鼓舞抃成雷。吏散山禽囀，庭香夏蕊開。郡齋堪四望，壁記有三臺。人訝徵黃晚，文非吊屈哀。一吟梁甫曲，知是臥龍才。
和東川王相公新漲驛池八韻
作者：劉禹錫（唐）

今日池塘上，初移造物權。苞蔵成別島，沿濁致清漣。變化生言下，蓬瀛落眼前。泛觴驚翠羽，開幕對紅蓮。遠寫風光入，明含氣象全。渚煙籠驛樹，波日漾賓筵。曲岸留緹騎，中流轉綵船。無因接元禮，共載比神仙。
酬楊八庶子喜韓吳興與餘同遷見贈
作者：劉禹錫（唐）

早遇聖明朝，雁行登九霄。文輕傅武仲，酒逼蓋寬饒。舍矢同瞻鵠，當筵共賽梟。琢磨三益重，唱和五音調。臺柏煙常起，池荷香暗飄。星文辭北極，旗影度東遼。直道由來黜，浮名豈敢要。三湘與百越，雨散又雲搖。遠守慚侯籍，徵還荷詔條。悴容唯舌在，別恨幾魂銷。滿眼悲陳事，逢人少舊僚。煙霞為老伴，蒲柳任先凋。虎綬懸新印，龍舼理去橈。斷腸天北郡，攜手洛陽橋。幢蓋今雖貴，弓旌會見招。其如草玄客，空宇久寥寥。
和兵部鄭侍郎省中四松詩十韻
作者：劉禹錫（唐）

右相曆中臺，移松武庫栽。紫茸抽組綬，青實長玫瑰。便有幹霄勢，看成構廈材。數分天柱半，影逐日輪回。舊賞臺階去，新知穀口來。息陰常仰望，玩境幾裴回。翠粒晴懸露，蒼鱗雨起苔。凝音助瑤瑟，飄蕊泛金罍。月桂花遙燭，星榆葉對開。終須似雞樹，榮茂近昭回。
酬鄭州權舍人見寄二十韻
作者：劉禹錫（唐）

朱戶淩晨啟，碧梧含早涼。人從桔柣至，書到漆沮傍。抃會因佳句，情深取斷章。愜心同笑語，入耳勝笙簧。憶昔三條路，居鄰數仞牆。學堂青玉案，彩服紫羅囊。麟角看成就，龍駒見抑揚。彀中飛一箭，雲際落雙鶬。甸邑叨前列，天臺愧後行。鯉庭傳事業，雞樹遂翱翔。書殿連鳷鵲，神池接鳳凰。追遊蒙尚齒，惠好結中腸。鎩翮方抬舉，危根易損傷。一麾憐棄置，五字借恩光。汝海崆峒秀，溱流芍藥芳。風行能偃草，境靜不爭桑。轉旆趨關右，頒條匝渭陽。病吟猶有思，老醉已無狂。塵滿鴻溝道，沙驚白狄鄉。佇聞黃紙詔，促召紫微郎。
和牛相公題姑蘇所寄太湖石兼寄李蘇州
作者：劉禹錫（唐）

震澤生奇石，沉潛得地靈。初辭水府出，猶帶龍宮腥。發自江湖國，來榮卿相庭。從風夏雲勢，上漢古查形。拂拭魚鱗見，鏗鏘玉韻聆。煙波含宿潤，苔蘚助新青。嵌穴胡雛貌，纖鋩蟲篆銘。孱顏傲林薄，飛動向雷霆。煩熱近還散，餘酲見便醒。凡禽不敢息，浮壒莫能停。靜稱垂松蓋，鮮宜映鶴翎。忘憂常目擊，素尚與心冥。眇小欺湘燕，團圓笑落星。徒然想融結，安可測年齡。採取詢鄉耋，搜求按舊經。垂鉤入空隙，隔浪動晶熒。有獲人爭賀，歡謠眾共聽。一州驚閱寶，千里遠揚舲。睹物洛陽陌，懷人吳禦亭。寄言垂天翼，早晚起滄溟。
浙西李大夫述夢四十韻並浙東元相公酬和斐然繼聲
作者：劉禹錫（唐）

位是才能取，時因際會遭。羽儀呈鸑鷟，鋩刃試豪曹。洛下推年少，山東許地高。門承金鉉鼎，家有玉璜韜。海浪扶鵬翅，天風引驥髦。便知蓬閣閟，不識魯衣褒。興發春塘草，魂交益部刀。形開猶抱膝，燭盡遽揮毫。昔仕當初筮，逢時詠載橐。懷鉛辨蟲蠹，染素學鵝毛。車騎方休汝，歸來欲效陶。南臺資謇諤，內署選風騷。羽化如乘鯉，樓居舊冠鼇。美香焚濕麝，名果賜幹萄。議赦蠅棲筆，邀歌蟻泛醪。代言無所戲，謝表自稱叨。蘭焰凝芳澤，芝泥瑩玉膏。對頻聲價出，直久夢魂勞。草詔令歸馬，批章答獻獒。銀花懸院榜，翠羽映簾絛。諷諫欣然納，奇觚率爾操。禁中時諤諤，天下免忉忉。左顧龜成印，雙飛鵠織袍。謝賓緣地密，潔己是心豪。五日思歸沐，三春羨眾邀。茶爐依綠筍，棋局就紅桃。溟海桑潛變，陰陽炭暗熬。仙成脫屣去，臣戀捧弓號。建節辭烏柏，宣風看鷺濤。土山京口峻，鐵甕郡城牢。曲島花千樹，官池水一篙。鶯來和絲管，雁起拂麾旄。宛轉傾羅扇，迴旋墮玉搔。罰籌長豎纛，觥盞樣如舠。山是千重障，江為四面濠。臥龍曾得雨，孤鶴尚鳴皋。劍用雄開匣，弓閑蟄受弢。鳳姿嘗在竹，鷃羽不離蒿。吳越分雙鎮，東西接萬艘。今朝比潘陸，江海更滔滔。
和浙西李大夫伊川卜居
作者：劉禹錫（唐）

早入八元數，嘗承三接恩。飛鳴天上路，鎮壓海西門。清望寰中許，高情物外存。時來誠不讓，歸去每形言。洛下思招隱，江幹厭作藩。按經修道具，依樣買山村。開鑿隨人化，幽陰為律暄。遠移難得樹，立變舊荒園。絕塞通潛徑，平泉占上原。煙霞遙在想，簿領益為繁。丹禁虛東合，蒼生望北轅。徒令雙白鶴，五裡自翩翻。
省試風光草際浮
作者：劉禹錫（唐）

熙熙春景霽，草綠春光麗。的曆亂相鮮，葳蕤互虧蔽。乍疑芊綿裡，稍動豐茸際。影碎翻崇蘭，浮香轉叢蕙。含煙絢碧彩，帶露如珠綴。幸因採掇日，況此臨芳歲。
曆陽書事七十韻
作者：劉禹錫（唐）

一夕為湖地，千年列郡名。霸王迷路處，亞父所封城。漢置東南尉，梁分肘腋兵。本吳風俗剽，兼楚語音傖。沸井今無湧，烏江舊有名。土臺遊柱史，石室隱彭鏗。曹操祠猶在，濡須塢未平。海潮隨月大，江水應春生。憶昨深山裡，終朝看火耕。魚書來北闕，鷁首下南荊。雲雨巫山暗，蕙蘭湘水清。章華樹已失，鄂渚草來迎。廬阜香爐出，湓城粉堞明。雁飛彭蠡暮，鴉噪大雷晴。平野分風使，恬和趁夜程。貴池登陸峻，舂穀渡橋鳴。駱驛主人問，悲歡故舊情。幾年方一面，蔔晝便三更。助喜杯盤盛，忘機笑語訇。管清疑警鶴，弦巧似嬌鶯。熾炭烘蹲獸，華茵織鬥鯨。回裾飄霧雨，急節墮瓊英。斂黛凝愁色，施鈿耀翠晶。容華本南國，妝束學西京。日落方收鼓，天寒更炙笙。促筵交履舄，痛飲倒簪纓。謔浪容優孟，嬌憐許智瓊。蔽明添翠帟，命燭拄金莖。坐久羅衣皺，杯頻粉面騂。興來從請曲，意墮即飛觥。令急重須改，歡馮醉盡呈。詰朝還選勝，來日又尋盟。道別殷勤惜，邀筵次第爭。唯聞嗟短景，不復有餘酲。眾散扃朱戶，相攜話素誠。晤言猶亹亹，殘漏自丁丁。出祖千夫擁，行廚五熟烹。離亭臨野水，別思入哀箏。接境人情洽，方冬饌具精。中流為界道，隔岸數飛甍。沙浦王渾鎮，滄洲謝脁城。望夫人化石，夢帝日環營。半渡趨津吏，緣堤簇郡甿。場黃堆晚稻，籬碧見冬菁。裡社爭來獻，壺漿各自擎。鴟夷傾底寫，粔籹鬥成□。採石風傳柝，新林暮擊鉦。繭綸牽撥剌，犀焰照澄泓。露冕觀原野，前驅抗旆旌。分庭展賓主，望闕拜恩榮。比屋惸嫠輩，連年水旱並。遐思常後已，下令必先庚。遠岫低屏列，支流曲帶縈。湖魚香勝肉，官酒重於餳。憶昔泉源變，斯須地軸傾。雞籠為石顆，龜眼入泥坑。事系人風重，官從物論輕。江春俄澹蕩，樓月幾虧盈。柳長千絲宛，田塍一線絣。遊魚將婢從，野雉見媒驚。波淨攢鳧鵲，洲香發杜蘅。一鐘菰葑米，千里水葵羹。受譴時方久，分憂政未成。比瓊雖碌碌，於鐵尚錚錚。早忝登三署，曾聞奏六英。無能甘負弩，不慎在提衡。口語成中遘，毛衣阻上徵。時聞關利鈍，智亦有聾盲。昔愧山東妙，今慚海內兄。後來登甲乙，早已在蓬瀛。心託秦明鏡，才非楚白珩。齒衰親藥物，宦薄傲公卿。捧日皆元老，宣風盡大彭。好令朝集使，結束赴新正。
和武中丞秋日寄懷簡諸僚故
作者：劉禹錫（唐）

退朝還公府，騎吹息繁陰。吏散秋庭寂，烏啼煙樹深。威生奉白簡，道勝外華簪。風物清遠目，功名懷寸陰。雲衢念前侶，彩翰寫沖襟。涼菊照幽徑，敗荷攢碧潯。感時江海思，報國松筠心。空愧壽陵步，芳塵何處尋。
和令狐相公春日尋花有懷白侍郎閣老
作者：劉禹錫（唐）

芳菲滿雍州，鸞鳳許同遊。花徑須深入，時光不少留。色鮮由樹嫩，枝亞為房稠。靜對仍持酒，高看特上樓。晴宜連夜賞，雨便一年休。共憶秋官處，餘霞曲水頭。
春早郡樓書事寄呈府中群公
作者：許渾（唐）

兩鬢垂絲發半霜，石城孤夢繞襄陽。鴛鴻幕裡蓮披檻，峴亭風起花千片，流入南湖盡日香。
元處士自洛歸宛陵山居見示詹事相公餞行之什因贈
作者：許渾（唐）

紫霄峰下絕韋編，舊隱相如結襪前。月落尚留東合醉，一頃豆花三頃竹，想應拋卻釣魚船。
送元晝上人歸蘇州兼寄張厚二首
作者：許渾（唐）

自卜閒居荊水頭，感時相別思悠悠。一樽酒盡青山暮，晝公此去應相問，為說沾巾憶舊遊。三年無事客吳鄉，南陌春園碧草長。共醉八門回畫舸，經歲別離心自苦，何堪黃葉落清漳。
送陸拾遺東歸
作者：許渾（唐）

獨振儒風遇盛時，紫泥初降世人知。文章報主非無意，東歸自是緣清興，莫比商山詠紫芝。
湖南徐明府餘之南鄰，久不還家，因題林館
作者：許渾（唐）

湘南官罷不歸來，高閣經年掩綠苔。魚溢池塘秋雨過，借問先生獨何處，一籬疏菊又花開。
酬和杜侍禦
作者：許渾（唐）

花時曾省杜陵遊，聞下書帷不舉頭。因過石城先訪戴，正把新詩望南浦，棹歌應是木蘭舟。
酬河中杜侍禦重寄
作者：許渾（唐）

五色如絲下碧空，片帆還繞楚王宮。文章已變南山霧，十千沽酒留君醉，莫道歸心似轉蓬。
寄獻三川守劉公
作者：許渾（唐）

三川歌頌徹鹹秦，十二樓前侍從臣。休閉玉籠留鸑鷟，自笑東風過寒食，茂陵寥落未知春。半年三度轉蓬居，錦帳心闌羨隼旟。老去自驚秦塞雁，春雪未晴春酒貴，莫教愁殺馬相如。
送段覺之西蜀結婚
作者：許渾（唐）

詞賦名高身不閑，采衣如錦度函關。鏡中鸞影胡威去，時人若問西遊客，心在重霄鬢欲斑。
長慶寺遇常州阮秀才
作者：許渾（唐）

高閣晴軒對一峰，毗陵書客此相逢。晚收紅葉題詩遍，上方有路應知處，疏磬寒蟬樹幾重。
贈閑師
作者：許渾（唐）

近日高僧更有誰，宛陵山下遇閑師。東林共許三乘學，秋江莫惜題佳句，正是磷磷見底時。
東遊留別李叢秀才
作者：許渾（唐）

煩君沽酒強登樓，罷唱離歌說遠遊。文字豈勞諸子重，起憑欄幹各垂淚，又驅羸馬向東州。
竹林寺別友人
作者：許渾（唐）

騷人吟罷起鄉愁，暗覺年華似水流。花滿謝城傷共別，明日分襟又何處，江南江北路悠悠。
送處士武君歸章洪山居
作者：許渾（唐）

形影無群訊息沉，登聞三擊血沾襟。皇綱一日開冤氣，他時縱有徵書至，雪滿空山不可尋。
題義女亭
作者：許渾（唐）

身沒蘭閨道日明，郭南尋得舊池亭。詩人愁立暮山碧，至今鄉裡風猶在，借問誰傳義女銘。
吳門送振武李從事
作者：許渾（唐）

晚促離筵醉玉缸，伊州一曲淚雙雙。欲攜刀筆從新幕，嫖姚若許傳書檄，坐築三城看受降。
郊居春日有懷府中諸公並柬王兵曹
作者：許渾（唐）

欲學漁翁釣艇新，濯纓猶惜九衢塵。花前更謝依劉客，一山桃杏同時發，誰似東風不厭貧。
同韋少尹傷故衛尉李少卿
作者：許渾（唐）

客醉更長樂未窮，似知身世一宵空。香街寶馬嘶殘月，何須更賦山陽笛，寒月沉西水向東。
舟行早發廬陵郡郭寄滕郎中
作者：許渾（唐）

楚客停橈太守知，露凝丹葉自秋悲。蟹螯只恐相如渴，離心更羨高齋夕，巫峽花深醉玉卮。
聞邊將劉皋無辜受戮
作者：許渾（唐）

外監多假帝王尊，威脅偏裨勢不存。才許誓心安玉壘，卻賴漢庭多烈士，至今猶自伏蒲輪。
送薛秀才南遊
作者：許渾（唐）

姑蘇城外柳初凋，同上江樓更寂寥。繞壁舊詩塵漠漠，從此草玄應有處，白雲青嶂一相招。
夜歸孤山寺卻寄盧郎中
作者：許渾（唐）

青山有志路猶賒，心在琴書自憶家。醉別庾樓山色曉，他日此身須報德，莫言空愛舊煙霞。
贈桐廬房明府先輩
作者：許渾（唐）

帝城春榜謫靈仙，四海聲華二十年。闕下書功無後輩，自笑小儒非一鶚，亦趨門屏冀相憐。
甘露寺感事貽同志
作者：許渾（唐）

雲蔽長安路更賒，獨隨漁艇老天涯。青山盡日尋黃絹，東堂舊侶勤書劍，同出膺門是一家。
泛溪夜回寄道玄上人
作者：許渾（唐）

南郭煙光異世間，碧桃紅杏水潺潺。猿來近嶺獼猴散，幾回策杖終難去，洞口雲歸不見山。
客至
作者：許渾（唐）

得路逢津更俊才，可憐鞍馬照春來。殘花幾日小齋閉，相逢少別更堪恨，何必秋風江上臺。
經李給事舊居
作者：許渾（唐）

歸作儒翁出致君，故山誰複有遺文。漢庭使氣摧張禹，朱弦一奏沉湘怨，風起寒波日欲曛。
新興道中
作者：許渾（唐）

芙蓉村步失官金，折獄無功不可尋。初掛海帆逢歲暮，夜榜歸舟望漁火，一溪風雨兩巖陰。
下第有懷親友
作者：許渾（唐）

萬山晴雪九衢塵，何處風光寄夢頻。花盛庾園攜酒客，無限別情多病後，杜陵寥落在漳濱。
中秋夕寄大樑劉尚書
作者：許渾（唐）

汴人迎拜洛人留，虎豹旌旗擁碧油。刁鬥嚴更軍耳目，應念散郎千裡外，去年今夜醉蘭舟。
臥病
作者：許渾（唐）

寒窗燈盡月斜暉，佩馬朝天獨掩扉。清露已凋秦塞柳，惟有寄書書未得，臥聞燕雁向南飛。
殘雪
作者：許渾（唐）

憶昨新春霰雪飛，階前簷上鬥寒姿。狂風送在竹深處，晚來又喜登樓見，一曲高歌和者誰。
和常秀才寄簡歸州鄭使君借猿
作者：許渾（唐）

謝守攜猿東路長，嫋藤穿竹似瀟湘。碧山初暝嘯秋月，心知欲借南遊侶，未到三聲恐斷腸。
送人之任邛州
作者：許渾（唐）

綠發監州丹府歸，還家樂事我先知。群童竹馬交迎日，亨衢自有橫飛勢，便到西垣視訓辭。
和河南楊少尹奉陪薛司空石筍詩
作者：許渾（唐）

暖溪寒井碧巖前，謝傅賓朋盛綺筵。雲斷石峰高並筍，聞道詩成歸已夕，柳風花露月初圓。
獻鄜坊丘常侍
作者：許渾（唐）

詔選將軍護北戎，身騎白馬臂彤弓。柳營遠識金貂貴，蓬萊每望平安火，應奏班超定遠功。
寄當塗李遠
作者：許渾（唐）

賦擬相如詩似陶，雲陽煙月又同袍。車前驥病駑駘逸，不須倚向青山住，詠雪題詩用意勞。
和崔大夫新廣北樓登眺
作者：許渾（唐）

北望高樓夏亦寒，山重水闊接長安。修梁暗換丹楹小，庾公戀闕懷鄉處，目送歸帆下遠灘。
送客自兩河歸江南
作者：許渾（唐）

兩河庶事已堪傷，南客秋歸路更長。臺畔古松悲魏帝，遙羨落帆逢舊友，綠蛾青鬢醉橫塘。
題陸侍禦林亭
作者：許渾（唐）

野水通池石疊臺，五營無事隱雄才。松齋下馬書千卷，定知別後無多日，海柳江花次第開。
泊蒜山津聞東林寺光儀上人物故
作者：許渾（唐）

雲齋曾宿借方袍，因說浮生大夢勞。言下是非齊虎尾，明日東林有誰在，不堪秋磬拂煙濤。
春日思舊遊寄南徐從事劉三複
作者：許渾（唐）

風暖曲江花半開，忽思京口共銜杯。湘潭雲盡暮山出，薊門高處極歸思，隴雁北飛雙燕回。
郊園秋日寄洛中友人
作者：許渾（唐）

楚水西來天際流，感時傷別思悠悠。一尊酒盡青山暮，嵩陽親友如相問，潘嶽閒居欲白頭。
送杜秀才歸桂林
作者：許渾（唐）

桂州南去與誰同，處處山連水自通。兩岸曉霞千里草，愁君路遠銷年月，莫滯三湘五嶺中。
春雨舟中次和橫江裴使君見迎李趙二秀才同來因書四韻兼寄江南
作者：許渾（唐）

芳草渡頭微雨時，萬株楊柳拂波垂。蒲根水暖雁初落，江南仲蔚多情調，悵望青雲幾首詩。
東陵赴京道病東歸寓居開元寺寄盧員外宋魏二先輩
作者：許渾（唐）

西風吹雨雁初時，病寄僧齋罷獻書。萬裡鹹秦勞我馬，不是醉眠愁不散，莫言琴酒學相如。
聞開江宋相公申錫下世二首
作者：許渾（唐）

權門陰奏奪移才，馹騎如星墮峽來。晁氏有恩忠作禍，畢竟功成何處是，五湖雲月一帆開。月落湘潭棹不喧，玉杯瑤瑟奠蘋蘩。誰能力制乘時鶴，宵衣旰食明天子，日伏青蒲不敢言。
贈所知
作者：許渾（唐）

因釣鱸魚住浙河，掛帆千里亦相過。茅簷夜醉平階月，明時又作閒居賦，誰薦東門策四科。
謝人贈鞭
作者：許渾（唐）

蜀國名鞭見惠稀，駑駘從此長光輝。獨根擁腫來雲岫，莫言三尺長無用，百萬軍中要指揮。
早秋寄劉尚書
作者：許渾（唐）

天生心識富人侯，將相門中第一流。旗纛早開擒虎帳，昨夜雨涼今夜月，笙歌應醉最高樓。
及第後春情
作者：許渾（唐）

世間得意是春風，散誕經過觸處通。細搖柳臉牽長帶，猶以西都名下客，今年一月始相逢。
歸長安
作者：許渾（唐）

三年何處淚汍瀾，白帝城邊曉角殘。非是無心戀巫峽，大抵莫教聞雨後，此時腸斷不應難。
經古行宮
作者：許渾（唐）

臺閣參差倚太陽，年年花發滿山香。重門勘鎖青春晚，先皇一去無回駕，紅粉雲鬟空斷腸。
秋晚懷茅山石涵村舍
作者：許渾（唐）

十畝山田近石涵，村居風俗舊曾諳。簾前白艾驚春燕，陵陽秋盡多歸思，紅樹蕭蕭覆碧潭。
貴遊
作者：許渾（唐）

朝回佩馬早淒淒，年少恩深衛霍齊。斧鉞舊威龍塞北，南陌行人盡回首，笙歌一曲暮雲低。
贈別
作者：許渾（唐）

眼前迎送不曾休，相續輪蹄似水流。門外若無南北路，莫怪分襟銜淚語，十年耕釣憶滄洲。
秋夜與友人宿
作者：許渾（唐）

楚國同遊過十霜，萬重心事幾堪傷。蒹葭露白蓮塘淺，寒城欲曉聞吹笛，猶臥東軒月滿床。
將赴京留贈僧院
作者：許渾（唐）

九衢塵土遞追攀，馬跡軒車日暮間。玄發盡驚為客換，謝卻從前受恩地，歸來依止叩禪關。
寄湘中友人
作者：許渾（唐）

莫戀醉鄉迷酒杯，流年長怕老年催。西陵水闊魚難到，相如已定題橋志，江上無由夢釣臺。
江上逢友人
作者：許渾（唐）

故國歸人酒一杯，暫停蘭棹共徘徊。村連三峽暮雲起，到時若見東籬菊，為問經霜幾度開。
金谷懷古
作者：許渾（唐）

淒涼遺跡洛川東，浮世榮枯萬古同。桃李香銷金穀在，□□□□□□□，□□□□□□□。
經行廬山東林寺
作者：許渾（唐）

離魂斷續楚江壖，葉墜初紅十月天。紫陌事多難數悉，他歲若教如範蠡，也應須入五湖煙。
途中逢故人，話西山讀書早曾遊覽
作者：許渾（唐）

西巖曾到讀書堂，穿竹行沙十裡強。湖上夢餘波灩灩，莫道少年頭不白，君看潘嶽幾莖霜。
將赴京題陵陽王氏水居
作者：許渾（唐）

簾卷平蕪接遠天，暫寬行役到尊前。是非境裡有閑日，馬蹄不道貪西去，爭向一聲高樹蟬。
冬日五浪館水亭懷別
作者：許渾（唐）

蘆荻花多觸處飛，獨憑虛檻雨微微。寒林葉落鳥巢出，江城向暝東風急，一半鄉愁聞擣衣。
送別
作者：許渾（唐）

溪邊楊柳色參差，攀折年年贈別離。一片風帆望已極，莫殢酒杯閑過日，碧雲深處是佳期。
寄遠
作者：許渾（唐）

兩葉愁眉愁不開，獨含惆悵上層臺。碧雲空斷雁行處，功名待寄淩煙閣，力盡遼城不肯回。
新柳
作者：許渾（唐）

無力搖風曉色新，細腰爭妒看來頻。綠陰未覆長堤水，東□門外多離別，愁殺朝朝暮暮人。
旅懷作
作者：許渾（唐）

促促因吟晝短詩，朝驚穠色暮空枝。無情春色不長久，眼前擾擾日一日，暗送白頭人不知。
雁
作者：許渾（唐）

萬裡銜蘆別故鄉，雲飛水宿向瀟湘。數聲孤枕堪垂淚，年年辛苦來衡嶽，羽翼摧殘隴塞霜。
出關
作者：許渾（唐）

朝纓初解佐江濱，麋鹿心知自有群。漢囿獵稀慵獻賦，關吏不須迎馬笑，去時無意學終軍。
寄房千里博士
作者：許渾（唐）

春風白馬紫絲韁，正值蠶眠未採桑。五夜有心隨暮雨，為報西遊減離恨，阮郎才去嫁劉郎。
《勸酒
作者：白居易（唐）

昨與美人對尊酒，朱顏如花腰似柳。今與美人傾一杯，東鄰起樓高百尺，璿題照日光相射。珠翠無非二八人，身年三十未入仕，仰望東鄰安可期。一朝逸翮乘風勢，不逾十稔居臺衡，門前車馬紛縱橫。人人仰望在何處，金玉車馬一不存，朱門更有何人待。牆垣反鎖長安春，憶昔東鄰宅初構，雲甍彩棟皆非舊。玳瑁筵前翡翠棲，但教帝裡笙歌在，池上年年醉五侯。
南陽小將張彥硤口鎮稅人場射虎歌
作者：白居易（唐）

海內昔年狎太平，橫目穰穰何崢嶸。天生天殺豈天怒，張彥雄特製殘暴，見之叱起如叱羊。鳴弦霹靂越幽阻，老饕已斃眾雛恐，童稚揶揄皆自勇。忠良效順勢亦然，試徵張彥作將軍，幾個將軍願策勳。
陰雨
作者：白居易（唐）

潤葉濡枝浹四方，濃雲來去勢何長。曠然寰宇清風滿，救旱功高暑氣涼。
喜雨
作者：白居易（唐）

西北油然雲勢濃，須臾滂沛雨飄空。頓疏萬物焦枯意，定看秋郊稼穡豐。
過故洛城
作者：白居易（唐）

故城門前春日斜，故城門裡無人家。市朝欲認不知處，漠漠野田飛草花。
江南喜逢蕭九徹因話長安舊遊戲贈五十韻
作者：白居易（唐）

憶昔嬉遊伴，多陪歡宴場。寓居同永樂，幽會共平康。師子尋前曲，聲兒出內坊。花深態奴宅，竹錯得憐堂。庭晚開紅藥，門閑蔭綠楊。經過悉同巷，居處盡連牆。時世高梳髻，風流澹作妝。戴花紅石竹，帔暈紫檳榔。鬢動懸蟬翼，釵垂小鳳行。拂胸輕粉絮，暖手小香囊。選勝移銀燭，邀歡舉玉觴。爐煙凝麝氣，酒色注鵝黃。急管停還奏，繁弦慢更張。雪飛回舞袖，塵起繞歌梁。舊曲翻調笑，新聲打義揚。名情推阿軌，巧語許秋娘。風暖春將暮，星迴夜未央。宴餘添粉黛，坐久換衣裳。結伴歸深院，分頭入洞房。彩帷開翡翠，羅薦拂鴛鴦。留宿爭牽袖，貪眠各佔床。綠窗籠水影，紅壁背燈光。索鏡收花鈿，邀人解袷襠。暗嬌妝靨笑，私語口脂香。怕聽鐘聲坐，羞明映縵藏。眉殘蛾翠淺，鬟解綠雲長。聚散知無定，憂歡事不常。離筵開夕宴，別騎促晨裝。去住青門外，留連滻水傍。車行遙寄語，馬駐共相望。雲雨分何處，山川共異方。野行初寂寞，店宿乍恓惶。別後嫌宵永，愁來厭歲芳。幾看花結子，頻見露為霜。歲月何超忽，音容坐渺茫。往還書斷絕，來去夢遊揚。自我辭秦地，逢君客楚鄉。常嗟異岐路，忽喜共舟航。話舊堪垂淚，思鄉數斷腸。愁雲接巫峽，淚竹近瀟湘。月落江湖闊，天高節候涼。浦深煙渺渺，沙冷月蒼蒼。紅葉江楓老，青蕪驛路荒。野風吹蟋蟀，湖水浸菰蔣。帝路何由見，心期不可忘。舊遊千裡外，往事十年強。春晝提壺飲，秋林摘橘嘗。強歌還自感，縱飲不成狂。永夜長相憶，逢君各共傷。殷勤萬裡意，並寫贈蕭郎。
贈薛濤
作者：白居易（唐）

蛾眉山勢接雲霓，欲逐劉郎北路迷。若似剡中容易到，春風猶隔武陵溪。
酬令狐留守尚書見贈十韻
作者：白居易（唐）

長慶清風在，夔龍燮理餘。太和膏雨降，周邵保釐初。嵩少當宮署，伊瀍入禁渠。曉關開玉兔，夕鑰納銀魚。舊眷憐移疾，新吟念索居。離聲雙白鸝，行色一籃輿。罷免無餘俸，休閒有敝廬。慵於嵇叔夜，渴似馬相如。酒每蒙酤我，詩嘗許起予。洛中歸計定，一半為尚書。
聽蘆管
作者：白居易（唐）

幽咽新蘆管，淒涼古竹枝。似臨猿峽唱，疑在雁門吹。調為高多切，聲緣小乍遲。粗豪嫌觱篥，細妙勝參差。雲水巴南客，風沙隴上兒。屈原收淚夜，蘇武斷腸時。仰秣胡駒聽，驚棲越鳥知。何言胡越異，聞此一同悲。
送滕庶子致仕歸婺州
作者：白居易（唐）

春風秋月攜歌酒，八十年來玩物華。已見曾孫騎竹馬，兒著繡衣身衣錦，東陽門戶勝滕家。
送劉郎中赴任蘇州
作者：白居易（唐）

仁風膏雨去隨輪，勝境歡遊到逐身。水驛路穿兒店月，何似姑蘇詩太守，吟詩相繼有三人。
福先寺雪中餞劉蘇州
作者：白居易（唐）

送君何處展離筵，大梵王宮大雪天。庾嶺梅花落歌管，卻笑召鄒兼訪戴，只持空酒駕空船。
除夜言懷，兼贈張常侍
作者：白居易（唐）

三百六旬今夜盡，六十四年明日催。不用歎身隨日老，唯恨詩成君去後，紅箋紙卷為誰開。
送張常侍西歸
作者：白居易（唐）

二年花下為閑伴，一旦尊前棄老夫。西午橋街行悵望，出鎮歸朝但相訪，此身應不離東都。
和河南鄭尹新歲對雪
作者：白居易（唐）

白雪吟詩鈴閣開，故情新興兩裴回。昔經勤苦照書卷，銅街金穀春知否，又有詩人作尹來。
吹笙內人出家
作者：白居易（唐）

雨露難忘君念重，電泡易滅妾身輕。金刀已剃頭然發，道場夜半香花冷，猶在燈前禮佛名。
醉中見微之舊卷有感
作者：白居易（唐）

今朝何事一沾襟，檢得君詩醉後吟。老淚交流風病眼，聞道墓松高一丈，更無訊息到如今。
壽安歇馬重吟
作者：白居易（唐）

春衫細薄馬蹄輕，一日遲遲進一程。野棗花含新蜜氣，忽憶家園須速去，櫻桃欲熟筍應生。
贈張處士山人
作者：白居易（唐）

蘿襟蕙帶竹皮巾，雖到塵中不染塵。每見俗人多慘澹，世說三生如不謬，共疑巢許是前身。
池畔閑坐，兼呈侍中
作者：白居易（唐）

池畔最平處，樹陰新合時。移床解衣帶，坐任清風吹。舉棹鳥先覺，垂綸魚未知。前頭何所有，一卷晉公詩。
初冬即事憶皇甫十
作者：白居易（唐）

冷竹風成韻，荒街葉作堆。欲尋聯句卷，先飲暖寒杯。帽為迎霜戴，爐因試火開。時時還有客，終不當君來。
小庭寒夜寄夢得
作者：白居易（唐）

庭小同蝸舍，門閑稱雀羅。火將燈共盡，風與雪相和。老睡隨年減，衰情向夕多。不知同病者，爭奈夜長何。
西還壽安路西歇馬
作者：白居易（唐）

槐陰歇鞍馬，柳絮惹衣巾。日晚獨歸路，春深多思人。去家才百里，為客只三旬。已念紗窗下，應生寶瑟塵。
雨中訪崔十八
作者：白居易（唐）

肩舁仍挈榼，莫怪就君來。秋雨經三宿，無人勸一杯。
夢得得新詩
作者：白居易（唐）

池上今宵風月涼，閑教少樂理霓裳。集仙殿裡新詞到，便播笙歌作樂章。
初見劉二十八郎中有感
作者：白居易（唐）

欲話毗陵君反袂，欲言夏口我沾衣。誰知臨老相逢日，悲歎聲多語笑稀。
夜題玉泉
作者：白居易（唐）

遇客多言愛山水，逢僧盡道厭囂塵。玉泉潭畔松間宿，要且經年無一人。
拜表早出，贈皇甫賓客
作者：白居易（唐）

一月一回同拜表，莫辭侵早過中橋。老於君者應無數，猶趁西京十五朝。
贈鄭尹
作者：白居易（唐）

府池東北舊亭臺，久別長思醉一回。但請主人空掃地，自攜杯酒管絃來。
別楊同州後卻寄
作者：白居易（唐）

潘驛橋南醉中別，下邽村北醒時歸。春風怪我君知否，榆葉楊花撲面飛。
狐泉店前作
作者：白居易（唐）

野狐泉上柳花飛，逐水東流便不歸。花水悠悠兩無意，因風吹落偶相依。
贈盧績
作者：白居易（唐）

餘杭縣裡盧明府，虛白亭中白舍人。今日相逢頭似雪，一杯相勸送殘春。
與裴華州同過敷水戲贈
作者：白居易（唐）

使君五馬且踟躕，馬上能聽絕句無。每過桑間試留意，何妨後代有羅敷。
閒遊
作者：白居易（唐）

欲笑隨情酒逐身，此身雖老未辜春。春來點檢閒遊數，猶自多於年少人。
招韜光禪師
作者：白居易（唐）

白屋炊香飯，葷羶不入家。濾泉澄葛粉，洗手摘藤花。青芥除黃葉，紅薑帶紫芽。命師相伴食，齋罷一甌茶。
和柳公權登齊雲樓
作者：白居易（唐）

樓外春晴百鳥鳴，樓中春酒美人傾。路旁花日添衣色，佳時莫起興亡恨，遊樂今逢四海清。
毛公壇
作者：白居易（唐）

毛公壇上片雲閑，得道何年去不還。千載鶴翎歸碧落，五湖空鎮萬重山。
靈巖寺
作者：白居易（唐）

館娃宮畔千年寺，水闊雲多客到稀。聞說春來更惆悵，百花深處一僧歸。
白雲泉
作者：白居易（唐）

天平山上白雲泉，雲自無心水自閑。何必奔沖山下去，更添波浪向人間。
寄韜光禪師
作者：白居易（唐）

一山門作兩山門，兩寺原從一寺分。東澗水流西澗水，遙想吾師行道處，天香桂子落紛紛。
和夢得夏至憶蘇州呈盧賓客
作者：白居易（唐）

憶在蘇州日，常諳夏至筵。粽香筒竹嫩，炙脆子鵝鮮。水國多臺榭，吳風尚管絃。每家皆有酒，無處不過船。交印君相次，褰帷我在前。此鄉俱老矣，東望共依然。洛下麥秋月，江南梅雨天。齊雲樓上事，已上十三年。
曲江
作者：白居易（唐）

細草岸西東，酒旗搖水風。樓臺在花杪，鷗鷺下煙中。翠幄晴相接，芳洲夜暫空。何人賞秋景，興與此時同。
歲夜詠懷，兼寄思黯
作者：白居易（唐）

遍數故交親，何人得六旬。今年已入手，餘事豈關身。老自無多興，春應不揀人。陶窗與弘閣，風景一時新。
寒食日過棗團店
作者：白居易（唐）

寒食棗團店，春低楊柳枝。酒香留客住，鶯語和人詩。困立攀花久，慵行上馬遲。若為將此意，前字與僧期。
宿張雲舉院
作者：白居易（唐）

不食胡麻飯，杯中自得仙。隔房招好客，可室致芳筵。美醞香醪嫩，時新異果鮮。夜深唯畏曉，坐穩不思眠。棋罷嫌無敵，詩成愧在前。明朝題壁上，誰得眾人傳。
惜花
作者：白居易（唐）

可憐夭豔正當時，剛被狂風一夜吹。今日流鶯來舊處，百般言語泥空枝。
七夕
作者：白居易（唐）

煙霄微月澹長空，銀漢秋期萬古同。幾許歡情與離恨，年年並在此宵中。
宿誠禪師山房題贈
作者：白居易（唐）

不出孤峰上，人間四十秋。視身如傳舍，閱世任東流。法為因緣立，心從次第修。中宵問真偈，有住是吾憂。
新池
作者：白居易（唐）

數日自穿鑿，引泉來近陂。尋渠通咽處，繞岸待清時。深好求魚養，閑堪與鶴期。幽聲聽難盡，入夜睡常遲。
南池
作者：白居易（唐）

蕭條微雨絕，荒岸抱清源。入舫山侵塞，分泉道接村。秋聲依樹色，月影在蒲根。淹泊方難遂，他宵關夢魂。
宿池上
作者：白居易（唐）

泉來從絕壑，亭敞在中流。竹密無空岸，松長可絆舟。蟪蛄潭上夜，河漢島前秋。異夕期新漲，攜琴卻此遊。
翻經臺
作者：白居易（唐）

一會靈山猶未散，重翻貝葉有來由。是名精進才開眼，岩石無端亦點頭。
《寄題上強山精舍寺
作者：白居易（唐）

慣遊山水住南州，行盡天臺及虎丘。惟有上強精舍寺，最堪遊處未曾遊。
一字至七字詩
作者：白居易（唐）

詩。綺美，瑰奇。明月夜，落花時。能助歡笑，亦傷別離。調清金石怨，吟苦鬼神悲。天下只應我愛，世間唯有君知。自從都尉別蘇句，便到司空送白辭。
九老圖詩
作者：白居易（唐）

雪作鬚眉雲作衣，遼東華表鶴雙歸。當時一鶴猶稀有，何況今逢兩令威。
和裴相公傍水閑行絕句
作者：白居易（唐）

行尋春水坐看山，早出中書晚未還。為報野僧巖客道，偷閒氣味勝長閑。
蘭塘詞
作者：溫庭筠（唐）

塘水汪汪鳧唼喋，憶上江南木蘭楫。繡頸金須蕩倒光，小姑歸晚紅妝淺，鏡裡芙蓉照水鮮。東溝潏潏勞回首，
晚歸曲
作者：溫庭筠（唐）

格格水禽飛帶波，孤光斜起夕陽多。湖西山淺似相笑，水極晴搖泛灩紅，草平春染煙綿綠。玉鞭騎馬楊叛兒，彎堤弱柳遙相矚，雀扇團圓掩香玉。蓮塘艇子歸不歸，
故城曲
作者：溫庭筠（唐）

漠漠沙堤煙，堤西雉子斑。雉聲何角角，麥秀桑陰閑。遊絲蕩平綠，明滅時相續。白馬金絡頭，東風故城曲。故城殷貴嬪，曾佔未來春。自從香骨化，飛作馬蹄塵。
昆明池水戰詞
作者：溫庭筠（唐）

汪汪積水光連空，重疊細紋晴漾紅。赤帝龍孫鱗甲怒，雷吼濤驚白石山，石鯨眼裂蟠蛟死。溟池海浦俱喧豗。青幟白旌相次來。箭羽槍纓三百萬，踏翻西海生塵埃。茂陵仙去菱花老，唼唼遊魚近煙島。渺莽殘陽釣艇歸，
謝公墅歌
作者：溫庭筠（唐）

朱雀航南繞香陌，謝郎東墅連春碧。鳩眠高柳日方融，四座無喧梧竹靜，金蟬玉柄俱持頤。對局含情見千里，
罩魚歌
作者：溫庭筠（唐）

朝罩罩城南，暮罩罩城西。兩漿鳴幽幽，蓮子相高低。持罩入深水，金鱗大如手。魚尾迸圓波，千珠落湘藕。風颸颸，雨離離，菱尖茭刺鸂鶒飛。水連網眼白如影，悠溶杳若去無窮，五色澄潭鴨頭綠。
春洲曲
作者：溫庭筠（唐）

韶光染色如蛾翠，綠濕紅鮮水容媚。蘇小慵多蘭渚閑，門外平橋連柳堤，歸來晚樹黃鶯啼。
臺城曉朝曲
作者：溫庭筠（唐）

司馬門前火千炬，闌幹星斗天將曙。朱網龕鬖丞相車，大江斂勢避辰極，兩闕深嚴煙翠濃。
走馬樓三更曲
作者：溫庭筠（唐）

春姿暖氣昏神沼，李樹拳枝紫芽小。玉皇夜入未央宮，簾間清唱報寒點，丙舍無人遺燼香。
達摩支曲
作者：溫庭筠（唐）

搗麝成塵香不滅，拗蓮作寸絲難絕。紅淚文姬洛水春，舊臣頭鬢霜華早，可惜雄心醉中老。萬古春歸夢不歸，
陽春曲
作者：溫庭筠（唐）

雲母空窗曉煙薄，香昏龍氣凝暉閣。霏霏霧雨杏花天，廄馬何能齧芳草，路人不敢隨流塵。
湘東宴曲
作者：溫庭筠（唐）

湘東夜宴金貂人，楚女含情嬌翠嚬。玉管將吹插鈿帶，萬戶沉沉碧樹圓，雲飛雨散知何處。欲上香車俱脈脈，
東郊行
作者：溫庭筠（唐）

鬥雞臺下東西道，柳覆班騅蝶縈草。坱靄韶容鎖澹愁，王孫騎馬有歸意，林彩著空如細塵。安得人生各相守，
水仙謠
作者：溫庭筠（唐）

水客夜騎紅鯉魚，赤鸞雙鶴蓬瀛書。輕塵不起雨新霽，夜深天碧亂山姿，光碎平波滿船月。
東峰歌
作者：溫庭筠（唐）

錦礫潺湲玉溪水，曉來微雨藤花紫。冉冉山雞紅尾長，陽崖一夢伴雲根，仙菌靈芝夢魂裡。
會昌丙寅豐歲歌
作者：溫庭筠（唐）

丙寅歲，休牛馬，風如吹煙，日如渥赭。九重天子調天下，zv茸單衣麥田路，村南娶婦桃花紅。新姑車右及門柱，
碌碌古詞
作者：溫庭筠（唐）

左亦不碌碌，右亦不碌碌。野草自根肥，羸牛生健犢。融蠟作杏蒂，男兒不戀家。春風破紅意，女頰如桃花。忠言未見信，巧語翻諮嗟。一鞘無兩刃，徒勞油壁車。
春野行
作者：溫庭筠（唐）

草淺淺，春如剪。花壓李娘愁，饑蠶欲成繭。東城年少氣堂堂，金丸驚起雙鴛鴦。含羞更問衛公子，
醉歌
作者：溫庭筠（唐）

簷柳初黃燕新乳，曉碧芊綿過微雨。樹色深含臺榭情，入門下馬問誰在，降階握手登華堂。臨邛美人連山眉，勸君莫惜金樽酒，年少須臾如覆手。辛勤到老慕簞瓢，阿耋光顏不識字，指麾豪俊如驅羊。天犀壓斷朱鼴鼠，駑馬垂頭搶暝塵，驊騮一日行千里。但有沉冥醉客家，
江南曲
作者：溫庭筠（唐）

妾家白蘋浦，日上芙蓉楫。軋軋搖槳聲，移舟入茭葉。溪長茭葉深，作底難相尋。避郎郎不見，鸂鶒自浮沉。拾萍萍無根，採蓮蓮有子。不作浮萍生，寧為藕花死。岸傍騎馬郎，烏帽紫遊韁。含愁複含笑，回首問橫塘。妾住金陵浦，門前朱雀航。流蘇持作帳，芙蓉持作梁。出入金犢幰，兄弟侍中郎。前年學歌舞，定得郎相許。連娟眉繞山，依約腰如杵。鳳管悲若咽，鸞弦嬌欲語。扇薄露紅鉛，羅輕壓金縷。明月西南樓，珠簾玳瑁鉤。橫波巧能笑，彎蛾不識愁。花開子留樹，草長根依土。早聞金溝遠，底事歸郎許。不學楊白花，朝朝淚如雨。
堂堂曲
作者：溫庭筠（唐）

錢唐岸上春如織，淼淼寒潮帶晴色。淮南遊客馬連嘶，一曲堂堂紅燭筵，長鯨瀉酒如飛泉。
惜春詞
作者：溫庭筠（唐）

百舌問花花不語，低迴似恨橫塘雨。蜂爭粉蕊蝶分香，秦女含嚬向煙月，愁紅帶露空迢迢。
春愁曲
作者：溫庭筠（唐）

紅絲穿露珠簾冷，百尺啞啞下纖綆。遠翠愁山入臥屏，錦疊空床委墮紅，颸颸掃尾雙金鳳。蜂喧蝶駐俱悠揚，
蘇小小歌
作者：溫庭筠（唐）

買蓮莫破券，買酒莫解金。酒裡春容抱離恨，一自檀郎逐便風，門前春水年年綠。
春江花月夜詞
作者：溫庭筠（唐）

玉樹歌闌海雲黑，花庭忽作青蕪國。秦淮有水水無情，百幅錦帆風力滿，連天展盡金芙蓉。珠翠丁星複明滅，漏轉霞高滄海西，頗黎枕上聞天雞。蠻弦代寫曲如語，後主荒宮有曉鶯，飛來只隔西江水。
懊惱曲
作者：溫庭筠（唐）

藕絲作線難勝針，蕊粉染黃那得深。玉白蘭芳不相顧，三秋庭綠盡迎霜，惟有荷花守紅死。廬江小吏朱斑輪，悠悠楚水流如馬，恨紫愁紅滿平野。野土千年怨不平，
三洲詞
作者：溫庭筠（唐）

團圓莫作波中月，潔白莫為枝上雪。月隨波動碎潾潾，門前有路輕別離，唯恐歸來舊香滅。
襄陽歌
作者：李白（唐）

落日欲沒峴山西，倒著接z5花下迷。襄陽小兒齊拍手，鸕鷀杓，鸚鵡杯。百年三萬六千日，一日須傾三百杯。遙看漢水鴨頭綠，恰似葡萄初醱醅。此江若變作春酒，車傍側掛一壺酒，鳳笙龍管行相催。鹹陽市中歎黃犬，清風朗月不用一錢買，玉山自倒非人推。舒州杓，力士鐺，
南都行
作者：李白（唐）

南都信佳麗，武闕橫西關。白水真人居，萬商羅鄽闤。高樓對紫陌，甲第連青山。此地多英豪，邈然不可攀。陶朱與五羖，名播天壤間。麗華秀玉色，漢女嬌朱顏。清歌遏流雲，豔舞有餘閑。遨遊盛宛洛，冠蓋隨風還。走馬紅陽城，呼鷹白河灣。誰識臥龍客，長吟愁鬢斑。
江上吟
作者：李白（唐）

木蘭之枻沙棠舟，玉簫金管坐兩頭。美酒尊中置千斛，屈平詞賦懸日月，楚王臺榭空山丘。興酣落筆搖五嶽，
侍從宜春苑奉詔賦龍池柳色初青聽新鶯百囀歌
作者：李白（唐）

東風已綠瀛洲草，紫殿紅樓覺春好。池南柳色半青青，是時君王在鎬京，五雲垂暉耀紫清。仗出金宮隨日轉，新鶯飛繞上林苑，願入簫韶雜鳳笙。
玉壺吟
作者：李白（唐）

烈士擊玉壺，壯心惜暮年。三杯拂劍舞秋月，揄揚九重萬乘主，謔浪赤墀青瑣賢。朝天數換飛龍馬，西施宜笑複宜顰，醜女效之徒累身。君王雖愛蛾眉好，
豳歌行，上新平長史兄粲
作者：李白（唐）

豳穀稍稍振庭柯，涇水浩浩揚湍波。哀鴻酸嘶暮聲急，中宵出飲三百杯，明朝歸揖二千石。甯知流寓變光輝，吾兄行樂窮曛旭，滿堂有美顏如玉。趙女長歌入彩雲，前榮後枯相翻覆，何惜餘光及棣華。
西嶽雲臺歌，送丹丘子
作者：李白（唐）

西嶽崢嶸何壯哉，黃河如絲天際來。黃河萬裡觸山動，巨靈咆哮擘兩山，洪波噴箭射東海。三峰卻立如欲摧，雲臺閣道連窈冥，中有不死丹丘生。明星玉女備灑掃，九重出入生光輝，東來蓬萊複西歸。玉漿倘惠故人飲，
元丹丘歌
作者：李白（唐）

元丹丘，愛神仙。朝飲潁川之清流，暮還嵩岑之紫煙，
扶風豪士歌
作者：李白（唐）

洛陽三月飛胡沙，洛陽城中人怨嗟。天津流水波赤血，東方日出啼早鴉，城門人開掃落花。梧桐楊柳拂金井，作人不倚將軍勢，飲酒豈顧尚書期。雕盤綺食會眾客，堂中各有三千士，明日報恩知是誰。撫長劍，一揚眉，張良未逐赤松去，橋邊黃石知我心。
同族弟金城尉叔卿燭照山水壁畫歌
作者：李白（唐）

高堂粉壁圖蓬瀛，燭前一見滄洲清。洪波洶湧山崢嶸，卻顧海客揚雲帆，便欲因之向溟渤。
白毫子歌
作者：李白（唐）

淮南小山白毫子，乃在淮南小山裡。夜臥松下雲，餘配白毫子，獨酌流霞杯。拂花弄琴坐青苔，可得見，未得親。八公攜手五雲去，空餘桂樹愁殺人。
梁園吟
作者：李白（唐）

我浮黃雲去京闕，掛席欲進波連山。天長水闊厭遠涉，卻憶蓬池阮公詠，因吟淥水揚洪波。洪波浩蕩迷舊國，平頭奴子搖大扇，五月不熱疑清秋。玉盤楊梅為君設，昔人豪貴信陵君，今人耕種信陵墳。荒城虛照碧山月，舞影歌聲散綠池，空餘汴水東流海。沉吟此事淚滿衣，歌且謠，意方遠。東山高臥時起來，欲濟蒼生未應晚。
鳴皋歌，送岑徵君
作者：李白（唐）

若有人兮思鳴皋，阻積雪兮心煩勞。洪河淩競不可以徑度，冰龍鱗兮難容舠。邈仙山之峻極兮，聞天籟之嘈嘈。霜崖縞皓以合遝兮，危柯振石，駭膽慄魄，群呼而相號。峰崢嶸以路絕，交鼓吹兮彈絲，觴清泠之池閣。君不行兮何待，巾徵軒兮曆阻折，尋幽居兮越巘崿。盤白石兮坐素月，水橫洞以下淥，波小聲而上聞。虎嘯穀而生風，蝘蜓嘲龍，魚目混珍。嫫母衣錦，西施負薪。若使巢由桎梏於軒冕兮，亦奚異乎夔龍蹩躠於風塵。哭何苦而救楚，笑何誇而卻秦。吾誠不能學二子沽名矯節以耀世兮，固將棄天地而遺身。白鷗兮飛來，長與君兮相親。
鳴皋歌奉餞從翁清歸五崖山居
作者：李白（唐）

憶昨鳴皋夢裡還，手弄素月清潭間。覺時枕蓆非碧山，青松來風吹古道，綠蘿飛花覆煙草。我家仙翁愛清真，去時應過嵩少間，相思為折三花樹。
勞勞亭歌
作者：李白（唐）

金陵勞勞送客堂，蔓草離離生道傍。古情不盡東流水，昔聞牛渚吟五章，今來何謝袁家郎。苦竹寒聲動秋月，